CELEX: 62018TN0306
Language: el
Date: 2018-05-16 00:00:00
Title: Υπόθεση T-306/18: Προσφυγή της 16ης Μαΐου 2018 — Ουγγαρία κατά Επιτροπής

201807130722004362018/C 268/483062018TC26820180730EL01ELINFO_JUDICIAL20180516394021Υπόθεση T-306/18: Προσφυγή της 16ης Μαΐου 2018 — Ουγγαρία κατά Επιτροπής
 ---documentbreak--- C2682018EL3910120180516EL0048391402Προσφυγή της 16ης Μαΐου 2018 — Ουγγαρία κατά Επιτροπής
   (Υπόθεση T-306/18)2018/C 268/48Γλώσσα διαδικασίας: η ουγγρική
      Διάδικοι
   
   
      Προσφεύγουσα: Ουγγαρία (εκπρόσωποι: M. Z. Fehér, G. Koós και G. Tornyai)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
            —
         
         
            να ακυρώσει την απόφαση (ΕΕ) 2018/262 της Επιτροπής, της 14ης Φεβρουαρίου 2018, σχετικά με την προτεινόμενη πρωτοβουλία πολιτών με τίτλο «We are a welcoming Europe, let us help!» (
                  1
               ).
         
      
            —
         
         
            να καταδικάσει την Επιτροπή στα δικαστικά έξοδα.
         
      
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
            1.
         
         
            Με τον πρώτο λόγο προβάλλεται παράβαση του άρθρου 4, παράγραφοι 2, στοιχεία β', γ', και δ', και 3, του κανονισμού (ΕΕ) 211/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, σχετικά με την πρωτοβουλία πολιτών (
                  2
               ).
            Το πρώτο και το δεύτερο σκέλος της ευρωπαϊκής πρωτοβουλίας πολιτών η οποία καταχωρίστηκε με την προσβαλλόμενη απόφαση ευρίσκονται καταφανώς εκτός του πλαισίου αρμοδιοτήτων της Επιτροπής βάσει των οποίων μπορεί να υποβάλλει πρόταση για την έκδοση νομικής πράξεως της Ένωσης για την εφαρμογή των Συνθηκών. Για τον λόγο αυτόν, η καταχώριση της πρωτοβουλίας αυτής αντίκειται στο άρθρο 4, παράγραφοι 2, στοιχείο β', και 3, του κανονισμού (ΕΕ) 211/2011. Περαιτέρω, το πρώτο σκέλος της πρωτοβουλίας είναι καταχρηστικό και, συνεπώς, επίσης αντίκειται στο άρθρο 4, παράγραφος 2, στοιχείο γ', του κανονισμού (ΕΕ) 211/2011, ενώ, ως προς το δεύτερο σκέλος, ευλόγως μπορεί να θεωρηθεί ότι ενδέχεται να έχει αντίθετα προς τις αξίες της Ένωσης αποτελέσματα όπως οι αξίες αυτές ορίζονται στο άρθρο 2 ΣΕE, οπότε αντίκειται και στο άρθρο 4, παράγραφος 2, στοιχείο δ', του κανονισμού (ΕΕ) 211/2011.
         
      
            2.
         
         
            Με τον δεύτερο λόγο προβάλλεται παράβαση του άρθρου 296 ΣΛΕΕ και του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης
            Η προσβαλλόμενη απόφαση δεν πληροί τις απαιτήσεις που απορρέουν από την υποχρέωση αιτιολογήσεως και, ως εκ τούτου, παραβιάζει την υποχρέωση αιτιολογήσεως του άρθρου 296 ΣΛΕΕ, καθώς και το δικαίωμα χρηστής διοικήσεως που κατοχυρώνεται στο άρθρο 41 του Χάρτη των Θεμελιωδών Δικαιωμάτων. Κατ’ ουσίαν, η προσβαλλόμενη απόφαση ουδόλως μνημονεύει τους λόγους για τους οποίους η Επιτροπής έκρινε ότι, ως προς το τρίτο σκέλος της πρωτοβουλίας, υφίσταται επαρκής νομική βάση και νομοθετική αρμοδιότητα της Ένωσης, ήτοι ότι πληρούται η απαίτηση του άρθρου 4, παράγραφος 2, στοιχείο β', του κανονισμού (ΕΕ) 211/2011 σε σχέση με την καταχώριση.
         
      (
         1
      )	ΕΕ 2018, L 49, σ. 64.
   (
         2
      )	ΕΕ 2011, L 65, σ. 1· διορθωτικό σε ΕΕ 2011, L 330, σ. 47, και ΕΕ 2012, L 94, σ. 49.